Aurora (ilmu falak)

250px|right|thumb|Aurora borealis
250px|right|thumb|Aurora australis dilihat dari ISS

Aurora () ialah fenomena cahaya terang yang dapat dilihat di langit malam biasanya di kawasan kutub-kutub Artik dan Antartika. Fenomena ini disebabkan interaksi antara medan magnet (atau magnetosfera) dimiliki planet tersebut dengan cas lepasan zarah-zarah dipancar sebar dari sinaran Matahari di tahap ionosfera. Tindak balas yang dihasilkan dari pertembungan tersebut sering menampakkan kerdipan, olakan dan tiraianLui, A., 2019. Imaging global auroras in space. Light: Science & Applications, 8(1). beraneka warna disebabkan pengujaan ion ke dalam zarah-zarah ini.

 Penamaan 
Istilah aurora diserap daripada bahasa Itali  bermaksud "fajar" yang diturunkan langsung daripada bahasa Latin;Lihat:


 "aurōra". K. Prent, J. Adisubrata, W. J. S. Poerwadarminta  (1969). Kamus Latin-Indonesia. Jogjakarta: Penerbitan Jajasan Kanisius. m/s. 84. "1. fadjar, fadjar merah. 2. dewi fadjar, puteri Hyperion" penungkapan ini dicetuskan Galileo Galilei dalam buku kecil Discorso delle comete ("Perihal Bintang Berekor") yang ditulis bersama rakan sebidangnya Mario Guiducci:

...effetto, che per mio credere, non-ha origine altrode, che dall' essersi parte dell' aria vaporosa, che circonda la terra...abbia sormontato il cono dell' ombra terrestre, si che essendo la sua parte superiore ferita dal Sole abbia potuto rifletterci il suo splendore, e formarci questa boreale aurora.("kesan ini pada pendapat saya tiada asal selain dari sebahagian udara meruap keliling Bumi...yang naik ke puncak bayang Bumi lalu bahagian atasnya yang terkena [cahaya] matahari melantun sinarnya dan membentuk fajar utara.)

Pemerhatian ini di kawasan kutub utara disebutkan sebagai aurora borealis (teja utara atau cahaya utara dalam bahasa Latin) manakala aurora di kawasan kutub selatan pula diberi nama aurora australis (teja selatan atau cahaya selatan); kedua-dua ini dikaitkan dahulu dengan Aurora, dewi fajar kepercayaan Romawi.

 Mekanisme aurora 
Aurora berpunca dari elektron yang mempunyai tenaga 1-15 keV, iaitu tenaga yang diperolehi elektron yang melalui beza upaya 1,000-15,000 volt. Cahaya akan terhasil apabila elektron ini berlanggar dengan atom di ionosfera, lazimnya di altitud 80-150 km. Pancaran oksigen atom paling menonjol--garis kehijauan pada 557.7 nm dan (terutamanya dengan elektron bertenaga lebih rendah pada altitud lebih tinggi) garis merah-tua pada 630.0 nm. Kedua-duanya merupakan peralihan terlarang aras tenaga oksigen atom yang (dengan ketiadaan perlanggaran) berterusan untuk masa yang lama, yang menerangkan pencerahan dan penyuraman yang beransur-ansur (0.5-1 saat) sinar aurora. Banyak garis lain turut dapat diperhatikan, terutamanya garis dari nitrogen molekul yang berubah lebih pantas, mendedahkan sifat dinamik sebenar aurora tersebut.

Aurora juga dapat diperhatikan dalam cahaya ultraungu (cahaya UV), satu cara yang bagus untuk melihat dari angkasa (tapi tidak dari bumi--atmosfera menyerap cahaya UV). Kapal angkasa Polar malah memerhatikannya dalam X-ray. Imej yang diperolehi amat kasar, namun kerpasan elektron bertenaga tinggi dapat dikenal pasti.

 Kepercayaan 
Orang Māori di New Zealand percaya bahawa cahaya aurora ini datang dari obor nyalaan keturunan sebahagian nenek moyang mereka yang pernah menuju suatu "benua berair batu" dalam pelayaran ke Lautan Selatan dinakhodakan Ui-te-Rangiora ditarikhkan seawal abad ke-7.

 Rujukan 

 Pautan luar 

 Aurora – FAQ .
 Aurora – Forecasting.
 Wincah
 Aurora Borealis –Predicting.
 Solar Terrestrial Data – Online Converter – Northern Lights Latitude.
 NASA –Carrington Super Flare .
 Aurora Live Europe - Aurora forecasts for middle latitudes in Europe.
  An aurora in  Moscow, Russia. 12.17.2012. Photo
 Multimedia:
Popular video of Aurora Borealis - Taken in Norway in 2011.
 Aurora Photo Gallery - Views taken 2009–2011.
Aurora Photo Gallery - View from Tromsø, Norway. October 2011.
Aurora Photo Gallery - "Full-Sky Aurora" over Eastern Norway. December 2011.
 Videos and Photos – Auroras at Night.
 Video (04:49) – Aurora Borealis –How The Northern Lights Are Created.
 Video (47:40) – Northern Lights –Documentary.
 Video (01:42) – Northern Lights – Story of Geomagnetc Storm (Terschelling Island – 6/7 April 2000).
 Video (01:56) (Time-Lapse) -Auroras - Ground-Level View from Finnish Lapland 2011.
 Video (02:43) (Time-Lapse) -Auroras - Ground-Level View from Tromsø, Norway. 24 November 2010.
 Video (00:27) (Time-Lapse) –Earth and Auroras – Viewed from  The International Space Station. 

Kategori:Sains planet
Kategori:Antartika
Kategori:Artik
Kategori:Astronomi
Kategori:Fenomena bumi
Kategori:Fenomena optik
Kategori:Fizik plasma